Document ID: 31994D0024

KOMISSION PÄÄTÖS,
tehty 7 päivänä tammikuuta 1994,
kolmansista maista lähtöisin olevien eläinten ja tuotteiden eläinlääkäritarkastuksia varten valittujen rajatarkastusasemien luettelosta ja päätösten 92/430/ETY ja 92/431/ETY kumoamisesta (94/24/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 30 artiklan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(3), sellaisena kuin se on viimeksi muutettuna päätöksellä 92/438/ETY(4), ja erityisesti sen 28 artiklan,
sekä katsoo, että
komission päätöksissä 92/430/ETY(5) ja 92/431/ETY(6), sellaisina kuin ne ovat muutettuina päätöksellä 93/83/ETY(7), vahvistetaan luettelot alustavasti valituista rajatarkastusase-mista, joilla tehdään eläinlääkärintarkastukset kolmansista maista tuotaville tuotteille ja eläimille,
näiden päätösten määräysten mukaisesti komission yksiköiden on tehtävä tarkastuskäynti jokaisella alustavasti valitulla rajatarkastusasemalla; nämä tarkastuskäynnit on tehty ja ne ovat osoittaneet, että suurimmassa osassa tapauk-sista on tehty tiettyjä parannuksia,
nämä parannukset eivät kuitenkaan anna aihetta päätellä, että rajatarkastusasemat täyttäisivät kaikki hyväksymisen edellytykset; tämän vuoksi on ilmeisen aiheellista pidentää määräaikaa, jonka ne tarvitsevat voidakseen mukautua kaikkiin hyväksymisen edellytyksiin ja laatia väliaikainen luettelo alustavasti valituista rajatarkastusasemista,
nämä tarkastuskäynnit ovat vahvistaneet, että useilla asemilla tarkastetaan sekä tuotteita että eläimiä, ja toisaalta osoittaneet, että tietyillä asemilla voidaan tarkastaa ainoastaan tiettyjä tuotteita tai eläimiä; moitteettoman toiminnan vuoksi olisi välttämätöntä ottaa huomioon nämä tiedot ja tämän vuoksi koota asemien uudet luettelot yhteen asiakirjaan ja eritellä tuotteet tai eläimet, jotka voidaan tarkastaa eri asemilla,
on siten tarpeen vahvistaa uusi luettelo alustavasti valituista rajatarkastusasemista ja kumota päätökset 92/430/ETY ja 92/431/ETY, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Kansallisten toimivaltaisten viranomaisten on tehtävä kolmansista maista yhteisöön tuotavien tuotteiden ja eläinten eläinlääkäritarkastukset tämän päätöksen liitteenä olevassa luettelossa mainituilla rajatarkastusasemilla.
2 artikla
Komission yksiköt tarkastavat jokaisen liitteenä olevassa luettelossa mainitun rajatarkastusaseman ennen 30 päivää syyskuuta 1994 yhdessä kansallisten viranomaisten kanssa.
Tämän uusintatarkastuksen aikana tarkastetaan muun muassa ohjelman toteuttaminen ja jäsenvaltioiden toimi-valtaisten viranomaisten komissiolle ilmoittamien määräai-kojen noudattaminen.
3 artikla
Jäsenvaltiot voivat direktiivin 90/675/ETY 9 artiklan 3 kohdan ja direktiivin 91/496/ETY 6 artiklan 3 kohdan säännösten mukaisesti ehdottaa uusia rajatarkastusasemia lisättäviksi tämän päätöksen liitteenä olevaan luetteloon.
4 artikla
Tätä päätöstä tarkastellaan uudelleen tilanteen kehityksen mukaan viimeistään 31 päivänä joulukuuta 1994, sen jälkeen kun 2 artiklassa mainitut tarkastuskäynnit on tehty ja tästä aiheesta on toimitettu pysyvälle eläinlääkintäkomitealle yleinen kertomus.
5 artikla
Kumotaan päätökset 92/430/ETY ja 92/431/ETY.
6 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä tammikuuta 1994.

Labels: 5
10
3
6
15